钦定古今图书集成/明伦汇编/氏族典/第405卷 > 《廖用贤尚友录》 > 吕虔
## 钦定古今图书集成/明伦汇编/氏族典/第405卷 > 《廖用贤尚友录》 > 吕虔

按《魏志吕虔传》：“虔字子恪，任城人也。太祖在兖州，闻
虔有胆策，以为从事，将家兵守湖陆。襄陵校尉杜松
部民炅母等作乱，太祖以虔代松。虔伏兵尽格杀之，
抚其馀众，群贼乃平。太祖以虔领泰山太守，甚有威
惠。文帝即王位，加裨将军，封益寿亭侯，迁徐州刺史。
请琅邪王祥为别驾，民事一以委之，世多其能任贤。”